30.7.2017: "Tarvitseeko Suomi uuden porvaripuolueen?" | Matti Kyllönen | Kotisivu ja kirjakauppa
Suomen poliittisia puolueita kohtaan vallitsee varsin laaja tyytymättömyys. Perussuomalaisen puolueen hajottua kahtia kolmen suuren hallituspuolueen perustus on pahasti järkkynyt. Jokseenkin koko tämän hallituskauden ajan on noin 40 prosenttia äänestäjistä ollut levolla piippuhyllyllä. Tämä epävarmuus näyttäsi koskevan eniten kaksissa viime eduskuntavaaleissa perussuomalaisille äänensä antaneita. ”Ottopoikahallituksen” kyky hallita näyttää jatkuvasti epävarmemmalta. Kokoomus on kyselyissä saanut jatkuvasti varsin korkeita kannatuslukemia. Puolueen harjoittaman epäkansallisen ja ulkomaisia voimia ensisijaisesti palvelevan politiikan valossa kannatus vaikuttaa epäuskottavalta: miten ”kansallinen puolue”, joka kaikkein voimakkaimmin murentaa kansallisvaltion perustuksia, olisi noin suosittu? Usko puoluegallupienkin tekijöihin horjuu.